Document ID: 32005R1711

UREDBA KOMISIJE (ES) št. 1711/2005
z dne 19. oktobra 2005
o določitvi pridelkov oljk in pridelkov olja za tržno leto 2004/2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti (1), in zlasti člena 5(11) Uredbe,
ob upoštevanju Uredbe Sveta (EGS) št. 2261/84 z dne 17. julija 1984 o določitvi splošnih pravil dodeljevanja pomoči za proizvodnjo oljčnega olja in pomoči organizacijam proizvajalcev oljčnega olja (2), in zlasti prve alinee drugega odstavka člena 19,
ob upoštevanju naslednjega:
(1)
Člen 18 Uredbe (EGS) št. 2261/84 predvideva, da se pridelki oljk in pridelki olja iz člena 5(7) Uredbe št. 136/66/EGS določijo po homogenih proizvodnih območjih na podlagi podatkov, ki jih posredujejo države članice proizvajalke. Proizvodna območja so bila določena z Uredbo Komisije (ES) št. 2138/97 (3). Ob upoštevanju prejetih podatkov je treba določiti te pridelke.
(2)
Člen 6 Uredbe Komisije (ES) št. 2366/98 z dne 30. oktobra 1998 o načinih izvajanja programa pomoči za proizvodnjo oljčnega olja za tržna leta od 1998/1999 do 2004/2005 (4) določa način vrednotenja pridelkov na homogenih območjih, ki upošteva globalne rezultate, statistično dobljene na osnovi vzorcev na ravni večjih regionalnih območij.
(3)
Za Francijo so ob upoštevanju skromne ravni njene proizvodnje statistični rezultati dobljeni na enem samem regionalnem območju in en sam majhen vzorec, ki ne omogoča dovoljšne natančnosti za nacionalno raven. Prilagoditev pridelkov s homogenih območij na podlagi statističnih rezultatov, kot je predvideno v členu 6 Uredbe (ES) št. 2366/98, je v tržnem letu 2004/2005 privedla do očitno neskladnih vrednosti. Zato je primerno določiti pridelke homogenih območij Francije brez uporabe zadevnih prilagoditev.
(4)
Ukrepi, predvideni s to uredbo, so v skladu z mnenjem Upravljalnega odbora za olja in masti -
SPREJELA NASLEDNJO UREDBO:
Člen 1
Za tržno leto 2004/2005 so pridelki oljk in olja določeni v Prilogi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. novembra 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. oktobra 2005

Labels: 17
6